Here is a page extracted from Wikipedia that may contain CSS, HTML, and a lot of unformatted text.

Title: Remiz pendulinus
Content: O peduquero (Remiz pendulinus (Linnaeus, 1758)) ye una especie d'au d'a orden d'os Passeriformes y familia Remizidae que mide entre 10 y 11,5 cm de luengo con un pico finament punchigudo y una coda relativament larga. O suyo tozuelo ye de color grisa clara con una mascareta negra a traviés d'o uello. Os sexos son muit semellants en apariencia, manimenos o masclo tien una mascareta mas ampla y una esquena mas royisca.

Lo suyo niedo ye una gran estructura colgant en forma de pocha, d'arredol de 25 cm d'altaria y 17 cm de diametro. Ye feito de fibras vechetals, hierba, pelo y lana con un tubo de dentrada en un lateral. Toz dos sexos contribuyen a la suya construcción que prene arredol de 20 días.

Per un regular mincha insectos y arainas, pero tamién mincha simients.

Subespecies 
R. p. pendulinus (Linnaeus, 1758)
R. p. menzbieri (Zarudny, 1913)
R. p. caspius (Peltzam, 1870)
R. p. jaxarticus (Severtzov, 1873)

Referencias

Vinclos externos 

Remiz
Aus presents en Aragón
Fauna d'Europa
Fauna d'Asia